Okresná prokuratúra Žiar nad Hronom, Nám Matice Slovenskej 4, 965 25 Žiar nad Hronom 1 

Sp. zn. : 2 Pv 596/11/6613	Žiar nad Hronom, 10.01.2012
EEČ : 2-52-3-2012

U Z N E S E N I E 

Trestná vec:	obvinený XXXXX  
Prečin:	krádež podľa § 212 odsek 2 písmeno a Trestného zákona a prečin porušovania domovej slobody podľa § 194 ods. 1 Trestného zákona

Podal: 	Okresná prokuratúra Žiar nad Hronom v zastúpení prokurátorkou okresnej prokuratúry
Rozhodnutie:
Podľa § 216 ods. 1 Trestného poriadku podmienečne zastavujem trestné stíhanie  obvineného:
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	dňa 06.11.2011, okolo 22.30 h vošiel cez neuzamknutú bránu do dvora rodinného domu č. XXXXX v XXXXX, okr. Žarnovica, kde z hospodárskej budovy zobral motocykel zn. Jawa 250, typ 559, ev. č. XXXXX, ktorý vytlačil von na hlavnú cestu a ukryl ho pri svojom rodinnom dome v XXXXX č. XXXXX, na motocykli poškodil plynové lanko, pravú a ľavú stupačku, pravú brzdovú páčku, následne sa vrátil a z hospodárskej budovy pri rodinnom dome č. XXXXX v XXXXX zobral ďalší motocykel zn. Jawa 250, typ 559, bez evidenčného čísla, ktorý vytlačil na hlavnú cestu, pričom na zadnom kolese došlo k defektu, poškodil na ňom sedadlo, plynové lanko a zadnú pneumatiku, čím spôsobil škodu majiteľovi XXXXX, nar. XXXXX, odcudzením motocyklov vo výške 1 350,- € a ich poškodením vo výške 120,- €.
Podľa § 216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.

Odôvodnenie:
	Poverený policajt Obvodného oddelenia PZ Žarnovica, uznesením ČVS: ORP-1279/ZC-ZH-2011 zo dňa 07.11.2011 začal trestné stíhania a súčasne vzniesol obvinenie ml. XXXXX za prečiny porušovania domovej slobody a krádeže podľa § 194 ods. 1, § 212 ods. 2 písm. a) Tr. zák. na tom skutkovom základe, že dňa 06.11.2011, okolo 22.30 h vošiel cez neuzamknutú bránu do dvora rodinného domu č. XXXXX v XXXXX okr. Žarnovica, kde z hospodárskej budovy zobral motocykel zn. Jawa 250, typ 559, ev. č. XXXXX, ktorý vytlačil von na hlavnú cestu a ukryl ho pri svojom rodinnom dome v XXXXX, na motocykli poškodil plynové lanko, pravú a ľavú stupačku, pravú brzdovú páčku, následne sa vrátil a z hospodárskej budovy pri rodinnom dome č. XXXXX v XXXXX XXXXX zobral ďalší motocykel zn. Jawa 250, typ 559, bez evidenčného čísla, ktorý vytlačil na hlavnú cestu, pričom na zadnom kolese došlo k defektu, poškodil na ňom sedadlo, plynové lanko a zadnú pneumatiku, čím spôsobil škodu majiteľovi XXXXX, nar. XXXXX, odcudzením motocyklov vo výške 1 350,- € a poškodením vo výške 120,- €.

	Obv. ml. XXXXX sa vo svojej výpovede doznal ku všetkým okolnostiam, ktoré sú mu kladené za vinu a na svoju obhajobu uviedol, že odcudzené motorky boli vrátené majiteľovi, jeho matka XXXXX nahradila spôsobenú škodu vo výške 120,- € a on sa bol  poškodeného XXXXX ospravedlniť za svoj čin. Poškodený a svedok XXXXX potvrdil, že matka obvineného mu uhradila spôsobenú škodu vo výške 120,- € o čom nevystavil žiadny doklad. Uvedené okolnosti boli potvrdené aj výpoveďou svedkyne XXXXX a ďalšími vykonanými dôkazmi.

	Vzhľadom k tomu, že obv. ml. XXXXX je stíhaný za prečin, na ktorý zákon ustanovuje trest odňatia slobody, ktorého horná hranica neprevyšuje 5 rokov, tento súhlasil s podmienečným zastavením trestného stíhania, vyhlásil, že spáchal skutok, za ktorý je stíhaný, nahradil škodu v plnej výške, ako aj vzhľadom na osobu obvineného a jeho vek boli splnené všetky zákonné podmienky, preto aby bolo podmienečne zastavené jeho trestné stíhanie. 

	Zároveň bola obv. ml. XXXXX určená skúšobná doby v trvaní jedného roka, ktorá začne plynúť od právoplatnosti uznesenia o podmienečnom zastavení trestného stíhania. 

Poučenie:
Proti tomuto uzneseniu je možné podať sťažnosť do 3 dní odo dňa oznámenia prostredníctvom tunajšej prokuratúry na Krajskú prokuratúru v Banskej Bystrici. Sťažnosť má odkladný účinok.

JUDr. Eva Reptišová
prokurátorka okresnej prokuratúry